Fallen Angels (Venomin albumi)

Fallen Angels on brittiläisen metalliyhtye Venomin 13. albumi, jonka Spinefarm Records julkaisi vuonna 2011.

 Arvostelut 

AllMusicin Eduardo Rivadavian mukaan Venomin maine on aina ollut yhtyeen ansioita suurempi. Fallen Angels esittelee aiempaa osaavamman yhtyeen, mutta ensimmäisten albumien ”vanhanaikaisen rähjäistä soundia” tai ”naiivia intoa” albumi ei tavoita vaan lopputuloksena on keskinkertaista äärimetallia vailla intohimoa. Bonusraita ”Blackened Bluesia” Rivadavia pitää pelkkänä levyntäytteenä.Rivadavia, Eduardo: Venom: Fallen Angels. AllMusic. Viitattu 21.10.2021. 

Louder Soundin Tommy Udo kuvailee Fallen Angelsia ennalta-arvattavaksi ja ”hiukan persoonattomaksi” mutta silti toimivaksi kokonaisuudeksi: ”Se on raskas, hauska ja sisältää muutaman hyvän biisin.”Udo, Tommy:  Sputnikmusic-sivustolla Jeremy Wolfers kehuu Fallen Angelsia selväksi parannukseksi verrattuna pariin edelliseen. Hän kehuu varsinkin albumin äänimaailma, joka on aiempaa tanakampi säilyttäen silti yhtyeen varhaistuotannon ”murskaksi jauhavan voiman”. Suurimpana ongelmana Wolfers pitää ylipituutta ja yksitoikkoista kappalemateriaalia.Wolfers, Jeremy: 

Soundin Marko Säynekoski sanoo ”Venomin vetelevän yllättävän vaisuja biisejä yllättävän vaisulla otteella. Mitä on tapahtunut bändin ylpeydelle ja röyhkeydelle? Aivan kuin Venom olisi väsynyt ja tylsistynyt.” Mukana on silti pari onnistunutta kappaletta: ”Death Be Thy Name” todistaa ”Venomin suonissa vielä virtaavan kihisevää myrkkyä. Levyn nimeä kantava päätösraitakin voisi olla loistava, jos yhtye jaksaisi skarpata sitä esittäessään.”Säynekoski, Marko:  Helsingin Sanomien arvostelussa Venomin soittoa kuvaillaan ”holtittoman rupiseksi” ja huumoria räävittömäksi. ”Soitto soi ruokkoamattomasti, ja parhaat kappaleet on ladattu levyn alkuun. Ylipitkällä albumilla ideat tosin alkavat toistaa itseään. Lopulta hauska ojien ja risukkojen kautta kiertäminen muuttuu voimattomaksi, keskitempoiseksi suossa tarpomiseksi.”

Imperiumi-verkkosivustolla julkaistiin tuoreeltaan kaksi arviota. Janne Rintalan mielestä Fallen Angels on osoitus Venomin pitkään jatkuneesta alamäestä: ”Tämän päivän Venom on kuin pakkopullaa. Mitä on tapahtunut ylpeydelle ja intohimolle? Missä on se veren maku, jolla huudettiin vaikka ’Lady lust, fucking bitch’? [– –] Venom on taas kerran todistanut kyvyttömyytensä luoda vahvaa materiaalia.” Toisen arvostelun mukaan ”suoraviivainen ja alkukantaisen oloinen mänttäyslevy toimii”, ja arvostelija kehuu erityisesti tuotantoa, joka tarjoaa Venomin uran parhaan ”soundipaketin”.Rintala, Janne & ”Sabbathman”: Venom: Fallen Angels (Spinefarm Records). Imperiumi, 19.12.2011. Viitattu 21.10.2021.

 Kappaleet 
Kaikki kappaleet on merkitty Conrad ”Cronos” Lantin sanoittamiksi ja yhtyeen yhdessä säveltämiksi.















 Bonusraidat 



 Kokoonpano 
 Conrad ”Cronos” Lant – laulu, bassokitara
 Stuart ”Rage” Dixon – sähkökitara
 Danny ”Dante” Needham – rummut

 Lähteet 

 Aiheesta muualla 



Luokka:Venomin albumit
Luokka:Vuoden 2011 albumit